ΓΡΑΠΤΗ ΕΡΩΤΗΣΗ P-0747/02

υποβολή: Claude Moraes (PSE) προς την Επιτροπή

(8 Μαρτίου 2002)

Θέμα: Επιθέσεις κατά της ινδουιστικής μειονότητας στο Μπαγκλαντές

Ποιες είναι οι απόψεις της Ευρωπαϊκής Ένωσης όσον αφορά την αποτυχία της κυβέρνησης του Μπαγκλαντές και των δυνάμεων της αστυνομίας να διασφαλίσουν τα δικαιώματα της κοινότητας των Ινδουιστών μετά τις πρόσφατες επιθέσεις· Οι επιθέσεις αυτές καταγράφηκαν πλήρως από τον τύπο και τις ανθρωπιστικές οργανώσεις σε εθνικό και διεθνές επίπεδο.

Ποιες ενέργειες προτίθεται να αναλάβει η Ευρωπαϊκή Ένωση ώστε να εξασφαλίσει ότι η κυβέρνηση του Μπαγκλαντές θα αναγνωρίσει την φύση και την έκταση αυτών των επιθέσεων, και θα λάβει όλα τα απαραίτητα μέτρα για να προληφθεί η συνέχισή τους (οι επιθέσεις συνεχίζονται όπως ανέφερε ο τύπος του Μπαγκλαντές), και θα τιμωρηθούν οιπεύθυνοι·

Για ποιο λόγο η κυβέρνηση του Μπαγκλαντές συνέλαβε τονπέρμαχο των ανθρωπίνων δικαιωμάτων Shahriar Kabir ο οποίος απλώς εξέθεσε τη δυσχερή θέση της ινδουιστικής κοινότητας·

Απάντηση του κ. Patten εξ ονόματος της Επιτροπής

(12 Απριλίου 2002)

Η οφειλόμενη σε πολιτικά κίνητρα βία και αντιπαράθεση καθώς και η επικρατούσα κατάσταση του νόμου και της τάξης αποτελούν εδώ και πολλά έτη την κύρια ανησυχία του πληθυσμού του Μπανγκλαντές, της Ένωσης και γενικότερα της διεθνούς κοινότητας των χορηγών. Η πλημμυρίδα της οφειλόμενης σε πολιτικά κίνητρα βίας πριν και μετά τις εθνικές εκλογές αποτελεί, σε κάποιο βαθμό, συνέχιση της πάντοτε παρούσας βίας στην κοινωνία του Μπανγκλαντές. Ωστόσο, η χωρίς προηγούμενο έκταση, σκληρότητα και διάρκεια αυτής της πρόσφατης βίαιης δραστηριότητας κατά των εργαζομένων της αντιπολίτευσης και των θρησκευτικών μειονοτήτων, ιδιαίτερα της κοινότητας των ινδουιστών, είναι ιδιαίτερα ανησυχητική.

Ωστόσο, βασισμένη σε διασταυρωμένες πληροφορίες και σε αναλύσεις των διαφόρων πηγών του Μπανγκλαντές, η Επιτροπή είναι της γνώμης ότι αυτή η βία προκλήθηκε κυρίως από το κοινό εξουσίας που δημιουργήθηκε κατά την ενδιάμεση περίοδο πριν η νέα κυβέρνηση αναλάβει σταθερά την εξουσία. Οι συνηθισμένες ομάδες mastans και κακοποιών επωφελήθηκαν από αυτό το παρατεινόμενο κενό εξουσίας και από τον αποπροσανατολισμό των αρχών του νόμου και της τάξης για να ξεκαθαρίσουν παλαιούς λογαριασμούς και να παγιοποιήσουν τις θέσεις τους στο πλαίσιο του νέου καθεστώτος.

Από τις έρευνες που διεξήγαγαν οι διπλωματικές αντιπροσωπείες στην Ντάκα δεν προέκυψαν ακαταμάχητα στοιχεία που να αποδεικνύουν ότι τα πολιτικά κόμματαποκινούν συστηματικά τη βία κατά των θρησκευτικών μειονοτήτων. Πράγματι, στις περισσότερες περιπτώσεις όπου βρέθηκαν σαφή αποδεικτικά στοιχεία ότι οι μειονότητες ήταν ο επιδιωκόμενος στόχος/θύμα των επιθέσεων, συχνά δεν ήταν σαφές ποιά ήταν τα κίνητρα αυτών των επιθέσεων.

Η Επιτροπή, μέσω της Αντιπροσωπείας της στη Ντάκα, ήλεγξε και παρακολουθεί ακόμη από πολύ κοντά τη μετεκλογική κατάσταση και τις πολιτικές εξελίξεις στο Μπανγκλαντές και έπαιξε ενεργό ρόλο, μαζί με τις αποστολές των κρατών μελών και άλλες διπλωματικές αποστολές επιτόπου, μη κυβερνητικές οργανώσεις (ΜΚΟ), οργανώσεις για τα ανθρώπινα δικαιώματα και τα μέσα μαζικής ενημέρωσης καταγγέλλοντας τις αρνητικές εξελίξεις.

Αναφέρουμε λεπτομερώς τις πρωτοβουλίες που ανέλαβε η Ένωση:

- Δημόσια δήλωση (Οκτώβριος 2001) που έκαναν ο επικεφαλής της Αντιπροσωπείας της Επιτροπής στο Μπανγκλαντές, η Προεδρία της Ένωσης στη Ντάκα και οι πρέσβεις των Ηνωμένων Πολιτειών, του Καναδά, της Αυστραλίας, της Ιαπωνίας, της Νορβηγίας, της Ελβετίας, της Δανίας, Γερμανίας, Φινλανδίας, Ιταλίας, Κάτω Χώρών, Σουηδίας, Ηνωμένου Βασιλείου και ο Μόνιμος Αντιπρόσωπος του Προγράμματος Ανάπτυξης των Ηνωμένων Εθνών (UNDP).

- Την 1η Νοεμβρίου 2001, οι επικεφαλής των αποστολών των κρατών μελών και της Αντιπροσωπείας της Επιτροπής συναντήθηκαν με τονπουργό Εσωτερικών και του εξέφρασαν την ανησυχία τους σχετικά με τις συνεχιζόμενες επιθέσεις κατά των μειονοτικών ομάδων στο Μπανγκλαντές.

- Παρόμοια διπλωματική δράση ανελήφθη με την ανώτατη ηγεσία της Ένωσης Awami πιέζοντας τους αρχηγούς των κομμάτων να ασκούν συγκρατημένη πολιτική και να αποφεύγουν την κλιμάκωση της βίας απέχοντας από κάθε δραστηριότητα εκδίκησης.

- Κατά τη διάρκεια της πρώτης συνεδρίασης της μεικτής επιτροπής Κοινότητας-Μπανγκλαντές, που έγινε στην Ντάκα στις 20 Νοεμβρίου 2001, ο επικεφαλής της αντιπροσωπείας της Επιτροπής, εξέφρασε εξ αρχής την ανησυχία της Κοινότητας για την μετεκλογική έκρηξη της κατά τα φαινόμενα οφειλόμενης σε πολιτικά κίνητρα βίας και ζήτησε από την κυβέρνηση του Μπανγκλαντές να κάνει όλες τις αναγκαίες προσπάθειες για να αντιμετωπίσει αυτό το θέμα.

- Παρόμοια διαβήματα έγιναν σε συνεδριάσεις των επικεφαλής των αντιπροσωπειών των κρατών μελών και της αντιπροσωπείας της Επιτροπής με τονπουργό Εξωτερικών Υποθέσεων.

- Η κατάσταση του νόμου και της τάξης, τα θέματα των ανθρώπινων δικαιωμάτων (περιλαμβανομένων και των μειονοτήτων), η χρηστή διακυβέρνηση είναι μεταξύ των θεμάτων που συζητήθηκαν με την κυβέρνηση του Μπανγκλαντές στο φόρουμ για την ανάπτυξη του Μπανγκλαντές που έγινε στο Παρίσι, στις 13-15 Μαρτίου 2002, με τη χορηγία της Παγκόσμιας Τράπεζας.

Ωστόσο, από την αρχή του 2002, παρόλο που η κατάσταση του νόμου και της τάξης βελτιώθηκε ελάχιστα, σύμφωνα με την ειδησεογραφία η βία και ο εκφοβισμός κατά των μειονοτήτων μειώθηκαν.

Πρέπει επίσης να αναφερθεί ότι η κυβέρνηση του Μπανγκλαντές έχει ήδη λάβει ή πρόκειται να λάβει μέτρα τα οποία δείχνουν ότι είναι αποφασισμένη να σταματήσει κάθε βία κατά των μειονοτήτων. Συστήθηκε επιτροπή έρευνας με επικεφαλής τον Κύριο Γραμματέα του Πρωθυπουργού, έγιναν συλλήψεις περιλαμβανομένου και του περιβόητου αχρείου ατόμου που εξελέγη στο Κοινοβούλιο με το Εθνικό Κόμμα του Μπανγκλαντές (BNP) και έγινε νομοθετική πρόταση για την δημιουργία ανεξάρτητης επιτροπής για τα ανθρώπινα δικαιώματα.

Παρόλες αυτές τις βελτιώσεις, η Επιτροπή έδωσε οδηγίες στην Αντιπροσωπεία της στη Ντάκα να εξακολουθήσει να παρακολουθεί από κοντά την κατάσταση των ανθρωπίνων δικαιωμάτων στη χώρα, να συμμετέχει ενεργά σε όλες τις διπλωματικές πρωτοβουλίες σε στενή συνεργασία με τον αντιπρόσωπο της Προεδρίας της Ένωσης και τις διπλωματικές αποστολές των κρατών μελών στο Μπανγκλαντές, και ναπενθυμίζει το θέμα στην κυβέρνηση του Μπανγκλαντές όταν και όπου είναι σκόπιμο.

Όσον αφορά την περίπτωση του συγγραφέα και αρθρογράφου Shahriar Kabir, συνελήφθη στις 22 Νοεμβρίου 2001 βάσει της Πράξης Ειδικών Εξουσιών (SPA) κατηγορούμενος για συμμετοχή σε δραστηριότητες κατά του κράτους. Στις 8 Δεκεμβρίου 2001 παραπέμφθηκε σε δίκη για στάση κατά του καθεστώτος. Τέλος, ύστερα από δύο μήνες φυλάκισης αφέθηκε ελεύθερος με εγγύηση στις 19 Ιανουαρίου 2002. Τα μέσα μαζικής ενημέρωσης, οι δημοσιογραφικές ενώσεις, οι οργανώσεις για τα ανθρώπινα δικαιώματα, τα κόμματα της αντιπολίτευσης κ.λπ. καταδίκασαν έντονα την κράτηση του κ. Kabir.

Το γεγονός ότι ο κ. Kabir ανήκει φανερά στο αντίτιθέμενο στην παρούσα κυβέρνηση στρατόπεδο, εργάσθηκε κατά του BNP κατά τις εκλογές, άσκησε σοβαρή κριτική στη Jamaat (ένα ισλαμικό κόμμα του συνασπισμού) και έγραψε κατά του φονταμενταλισμού και του κοινοτισμού οδήγησε πολλούς παρατηρητές στο συμπέρασμα ότι η σύλληψή του οφειλόταν σε πολιτικούς λόγους.

Εναπόκειται στο δικαστήριο να κρίνει τώρα το θέμα.